Milí rodičia,

podľa Vášho záujmu sme objednali výplachové PCR testy. Testovanie je možné uskutočniť v škole alebo doma. Záujemcov o testovanie bolo viac než sme schopní bezpečne otestovať v podmienkach školy, preto sme sa rozhodli zveriť testovanie Vašich detí Vám. V domácich podmienkach prebehne testovanie podstatne bezpečnejšie než v škole.

**Ako testovať dieťa výplachovými testami?**

Postupujte nasledovne:

1. Vyložíme na stôl obsah škatuľky.
2. Otvoríme **nádobku so soľným roztokom.**
3. Roztok si dieťa naleje do úst a  po dobu cca 1 minúty si ním preplachuje ústnu dutinu. Neprehĺta ju ani nevypľúva!
4. Potom pomaly cez **slamku** vypustí tekutinu z úst do skúmavky s roztokom.
5. **skúmavku** dôkladne uzatvoríte. Prebytočný soľný roztok vylejete do odtoku, slamku a nádobku od soľného roztoku vyhodíte.
6. Uzatvorenú skúmavku a **absorpčný papierik** vložíte do **bezpečnostného vrecúška**, dobre uzatvoríte a vložíte do škatuľky. Túto žiak odovzdá v škole.
7. **Leták s kódom si uschovajte**.

Pre lepšiu názornosť odporúčame pozrieť si aj inštruktážne video: <https://www.youtube.com/watch?v=fZbLCqJqyGo>

**Harmonogram testovania:**

ŠTVRTOK 2.9.

Prihlásení žiaci dostanú testy od triednych učiteľov; doma sa otestujú pod dohľadom rodičov

PIATOK 3. 9.

Prinesú do školy uzatvorenú škatuľku, v ktorej bude vrecúško so vzorkou v uzatvorenej skúmavke a absorpčným papierikom. Tieto škatuľky od detí vyzbiera a pod kódom vzorky zaregistruje poverená osoba.

NÁSLEDNE

odovzdáme vzorky na spracovanie a do ŠTVRTKA 9. 9. dostanete výsledok testu na rodičovskú emailovú adresu, ktorú poskytli škole. Správu otvoríte pomocou kódu, ktorý je uvedený na letáku.

ĎAKUJEME VÁM ZA ÚSTRETOVOSŤ A SPOLUPRÁCU,

sme radi, že nám spoločne záleží na bezpečnom prostredí v našej škole.